**Tumačenje broj 27/23 od 4. svibnja 2023.g.**

Člankom 64. stavkom 1. Kolektivnog ugovora propisano je: Radniku se isplaćuje jubilarna nagrada za ukupni rad u predškolskim ustanovama Grada Zagreba, odnosno njihovim pravnim prethodnicima za navršenih 10, 15, 20, 25, 30, 35, 40 i 45 godina u visini iznosa na koji se, prema propisima, ne plaća porez.

Za stjecanje prava na jubilarnu nagradu računa se ukupni rad u predškolskim ustanovama Grada Zagreba, odnosno njihovim pravnim prethodnicima, bez obzira na ugovoreno radno vrijeme (puno ili nepuno).